LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2013 M. GEGUŽĖS 2 D. ĮSAKYMO Nr. 3D-319 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO VALDŲ MODERNIZAVIMAS“ ANTROSIOS VEIKLOS SRITIES ĮGYVENDINIMO 2013 METAIS TAISYKLIŲ PATVIRTINIMO“ PAKEITIMO

2013 m. rugsėjo 3 d. Nr. 3D-604

Vilnius

P a k e i č i u Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities įgyvendinimo 2013 metais taisykles, patvirtintas Lietuvos Respublikos žemės ūkio ministro 2013 m. gegužės 2 d. įsakymu Nr. 3D-319 „Dėl Lietuvos kaimo plėtros 2007–2013 metų programos priemonės „Žemės ūkio valdų modernizavimas“ antrosios veiklos srities įgyvendinimo 2013 metais taisyklių patvirtinimo“ (Žin., 2013, Nr. 47-2357) (toliau – Taisyklės):

1. Išdėstau 2 punktą taip:

„2. Šios Taisyklės taikomos:

2.1. nuo 2013 m. gegužės 13 d. iki 2013 m. birželio 14 d. priimtoms paramos paraiškoms:

2.1.1. pareiškėjams, teikiantiems paraišką pagal priemonės „Žemės ūkio valdų modernizavimas“ antrąją veiklos sritį, kai vykdoma pienininkystės veikla ir įgyvendinamas kompleksinis pieno gamybos ir savo valdoje pagaminto pieno perdirbimo projektas arba įgyvendinamas tik savo valdoje pagaminto pieno perdirbimo projektas ir prašoma paramos suma yra ne didesnė kaip 150 000 Lt (vienas šimtas penkiasdešimt tūkstančių litų);

2.1.2. kooperatyvams, teikiantiems paraišką pagal priemonės „Žemės ūkio valdų modernizavimas“ antrąją veiklos sritį, kurie iki paramos paraiškos pateikimo yra pripažinti žemės ūkio kooperatyvais, vykdo pienininkystės veiklą ir įgyvendina supirkto iš savo narių jų ūkiuose pagaminto pieno apdorojimo, perdirbimo ir tiekimo rinkai projektą ir prašoma paramos suma yra ne didesnė kaip 150 000 Lt (vienas šimtas penkiasdešimt tūkstančių litų);

2.2. nuo 2013 m. rugsėjo 16 d. iki 2013 m. spalio 18 d. priimtoms paramos paraiškoms:

2.2.1. pareiškėjams, teikiantiems paraišką pagal priemonės „Žemės ūkio valdų modernizavimas“ antrąją veiklos sritį, kai vykdoma pienininkystės veikla ir įgyvendinamas kompleksinis pieno gamybos ir savo valdoje pagaminto pieno perdirbimo projektas arba įgyvendinamas tik savo valdoje pagaminto pieno perdirbimo projektas ir prašoma paramos suma yra ne didesnė kaip 250 000 Lt (du šimtai penkiasdešimt tūkstančių litų);

2.2.2. kooperatyvams, teikiantiems paraišką pagal priemonės „Žemės ūkio valdų modernizavimas“ antrąją veiklos sritį, kurie iki paramos paraiškos pateikimo yra pripažinti žemės ūkio kooperatyvais, vykdo pienininkystės veiklą ir įgyvendina supirkto iš savo narių jų ūkiuose pagaminto pieno apdorojimo, perdirbimo ir tiekimo rinkai projektą ir prašoma paramos suma yra ne didesnė kaip 250 000 Lt (du šimtai penkiasdešimt tūkstančių litų).“

2. Išdėstau 11.3 punktą taip:

„11.3. didžiausia paramos suma vienam paramos gavėjui:

11.3.1. nuo 2013 m. gegužės 13 d. iki 2013 m. birželio 14 d. priimtoms paramos paraiškoms:

11.3.1.1. projektui negali viršyti 150 000 Lt (vieno šimto penkiasdešimt tūkstančių litų);

11.3.1.2. 2007–2013 metų laikotarpiui, kai pareiškėjas nepriklauso partnerių ir (arba) susijusių įmonių grupei, negali viršyti 2 416 960 Lt (dviejų milijonų keturių šimtų šešiolikos tūkstančių devynių šimtų šešiasdešimt litų);

11.3.2. nuo 2013 m. rugsėjo 16 d. iki 2013 m. spalio 18 d. priimtoms paramos paraiškoms:

11.3.2.1. projektui negali viršyti 250 000 Lt (dviejų šimtų penkiasdešimt tūkstančių litų);

11.3.2.2. 2007–2013 metų laikotarpiui, kai pareiškėjas nepriklauso partnerių ir (arba) susijusių įmonių grupei, negali viršyti 2 416 960 Lt (dviejų milijonų keturių šimtų šešiolikos tūkstančių devynių šimtų šešiasdešimt litų).“

3. Išdėstau 20 punktą taip:

„20. Suderinus su Agentūra, pareiškėjo prisiimti įsipareigojimai po sprendimo skirti paramą priėmimo galės būti perduoti asmeniui, perimančiam paramos gavėjo įsipareigojimus ir tęsiančiam veiklą, jei jis atitiks pareiškėjo tinkamumo kriterijus ir paramos paraiškų pirmumo atrankos kriterijus įsipareigojimų perėmimo metu.“

4. Išdėstau 23 punktą taip:

„23. Projekto įgyvendinimo terminas turi būti nurodytas verslo plane (projekto apraše). Galutinis mokėjimo prašymas turi būti pateiktas ne vėliau kaip iki 2015 m. birželio 30 d.“

5. Išdėstau Taisyklių 1 priedo pavadinimą taip:

„PARAMOS PARAIŠKA pagal LIETUVOS Kaimo plėtros 2007–2013 metų PROGRAMOS priemonės „ŽeMĖS ŪKIO VALDŲ MODERNIZAVIMAS“ ANTRĄJĄ veiklos sritĮ“.

Žemės ūkio ministras	Vigilijus Jukna